الاعدام هو عقوبة تنفذها دولة للمجرمين كعقوبه لهم على شيء يعتبر جريمه ارتكبوها. منذ زمن و الاعدام كان يمارس فى كل المجتمعات تقريبا اكي يعاقب المجرمين و المعارضين السياسيين او التنكيل و الانتقام و التخلص من المناؤين. من اشهر الجرايم اللى بتتعاقب فى وقتنا هذا بالاعدام هى القتل ( مع سبق الاصرار) و الجاسوسية و الخيانة العظمى و كمان فى دول بتطبق العقوبة دى على الجرايم الجنسيه زي الزنا و الاغتصاب و المثلية الجنسية (اللواط-السحاق). فوق كده، فيه دول قليله بتنفذ العقوبة على اللى غيروا دينهم او اللى بيتسموا مرتدين ، او لتهريب المخدرات ، او للفساد (زى الصين). الاعدام اتلغى خالص من نظم العقوبات اللى بتتطبق فى دول الاتحاد الاوروبي، استراليا، نيوزيلاندا ، كندا، معظم دول امريكا اللاتينية و ولايات فى امريكا ، و الهند ، و اليابان ، و جمهورية جنوب افريقيا. عقوبة الاعدام من اكثر الحاجات التى يختلف عليها الناس فى بعض المجتمعات. فأول حاجة تعريف " الجريمه " ليس واحد فى كل الدول فمثلاً هناك دول تعتبر الاتصال الجنسي دون زواج جريمة و تعدم المتهمين , لكن هناك دول اخرى ليس بجريمة.